ai4bharat/Pralekha huggingface dataset:
عملے، عوامی شکایات اور پنشن کی وزارت
سی آئی سی نے ‘‘فروغ انسانی وسائل اور معلومات کےحصول کاحق ایکٹ 2005’’کے موضوع پر
سمینارکا انعقاد کیا
نئی دہلی ،9 ؍اگست : سینٹرل انفارمیشن کمیشن نے ‘‘فروغ انسانی وسائل اورمعلومات کے حصول کا حق ایکٹ 2005’’ کے موضوع پر آج یہاں ایک سمینارکا انعقاد کیا۔سمینارمیں چیف انفارمیشن کمشنر ،سینٹرل انفارمیشن کمشنر، سابق انفارمیشن کمشنر ، اسٹیٹ انفارمیشن کمشنر ، غیرسرکاری اداروں  اور دوسرے شراکت داروں نے شرکت کی ۔
چیف انفارمیشن کمشنر جناب سدھیربھارگونے اپنے خیرمقدمی خطاب میں سمینارکے انعقاد کی ضرورت اوراس ہوبہوافشأ نیز تعلیم کے شعبے میں اس کی اہمیت وافادیت پرروشنی ڈالی ۔ سمینارکی نظامت کے فرائض انفارمیشن کمشنر جناب دیویہ پرکاش سنہا نے انجام دیئے ۔
محکمہ اعلیٰ تعلیم کے سکریٹری جناب آرسبرامنیم نے سمینارسے خطاب کیا۔
اسرو  کے سابق سربراہ اورکمیٹی برائے قومی تعلیم پالیسی کے چیئرمین ڈاکٹرکے کستوری رنگن نے کلیدی خطبہ پیش کیا ۔ سینٹرل انفارمیشن کمیشن کی انفارمیشن کمشنر محترمہ وناجااین سرنا ، سی آئی سی کے انفارمیشن کمشنر جناب این کے گپتا ،ہماچل پردیش کے اسٹیٹ انفارمیشن کمشنر، جناب نریندرکوہن ،حکومت سکم کے ایڈیشنل چیف سکریٹری  جناب گیان پرکاش اپادھیائے ، سی بی ایس ای کی چیئرپرسن محترمہ انیتا کروال ، جناب دیویندرکمارسنگھ ، آرٹی آئی ایکٹوسٹ اور سدرشن انجینئرنگ کالج کے ایسوسی ایٹ پروفیسر ، جناب این کموتھانے سمینارسے خطاب کیا۔
محترمہ انیتا کروال نے آرٹی آئی ایکٹ 2005کے عمل درآمد کے نتیجے میں تعلیم کے شعبے میں ہوئی مختلف پیش رفت /بہتری کی وضاحت کی ، خصوصا طلبأ کے ساتھ مسابقتی امتحانات میں حاصل نمبرات اور آنسرشیٹ کاتبادلہ ہے ۔
جناب دیویندرکمارسنگھ نے فیس کی ادائے گی میں افشأ کی صورت حال سے متعلق مقالہ پیش کیا ۔ انفارمیشن کمشنر جناب یش وردھن کمارسنہا کے اختتامی کلمات کے ساتھ اجلاس پائہ تکمیل تک پہنچا۔
بجلی کی وزارت
این ٹی پی سی رینیوایبل انرجی لمیٹڈ نے فوجی اداروں میں گرین ہائیڈروجن پروجیکٹوں کے نفاذ کے لیے بھارتی فوج کے ساتھ مفاہمت نامے پر دستخط کیے
ایم او یو کا مقصد جیواشم ایندھن پر فوج کا انحصار کم کرنا ہے
این ٹی پی سی آر ای ایل نے بلڈ، اون اینڈ آپریٹ  ماڈل پر اپنے اداروں میں گرین ہائیڈروجن پروجیکٹس کے قیام کے لیے بھارتی فوج کے ساتھ ایک مفاہمت نامے پر دستخط کیے ہیں۔ اس کا مقصد پیچیدہ لاجسٹکس کو کم کرنا، فوسل ایندھن پر انحصار اور ڈی کاربونائزیشن کو تیز کرنا ہے۔ ایم او یو پر این ٹی پی سی آر ای ایل کے سی ای او جناب موہت بھارگوا اور کیو ایم جی کے پی وی ایس ایم، اے وی ایس ایم کے لیفٹیننٹ جنرل راجندر دیوان نے دستخط کیے۔
ایم او یو کے دائرہ کار کے تحت مرحلہ وار بجلی کی فراہمی کے لیے گرین ہائیڈروجن پروجیکٹس کے قیام کے لیے ممکنہ مقامات کی مشترکہ نشاندہی کی جائے گی۔ این ٹی پی سی آر ای ایل بھارتی فوج کے لیے قابل تجدید توانائی کے منصوبوں  کا ڈیزائن، ترقی اور تنصیب بھی کرے گا۔
یہ مفاہمت نامہ بھارتی فوج کے ذریعے جدید کاری کے لیے ایک جدید نقطہ نظر اور این ٹی پی سی کے ڈی کاربونائزیشن اہداف میں ملک کی مدد کرنے کے عزم کی نشاندہی کرتا ہے۔ یہ معاہدہ اپنی نوعیت کا پہلا معاہدہ ہے اور اس سے سرحدی سلامتی کے ایک نئے دور کا آغاز ہوا ہے جس میں ملک کی دفاعی لائنوں کے لیے توانائی کے تحفظ کی حمایت کی گئی ہے۔
بھارتی فوج کے مختلف مقامات کو آف گرڈ مقامات پر ڈی جی سیٹوں کے ذریعے چلایا جاتا ہے۔ بھارتی فوج، عزت مآب وزیر اعظم کے "پنچ امرت" اور کاربن نیوٹرل لداخ کے وژن کے مطابق، بجلی کی پیداوار اور گرمی کے لیے فوسل ایندھن اور ان کے لاجسٹکس پر انحصار کو کم کرنے کا ارادہ رکھتی ہے۔
این ٹی پی سی آر ای ایل این ٹی پی سی لمیٹڈ کا مکمل ماتحت ادارہ ہے اور فی الحال اس کے پاس زیر تعمیر 3.6 گیگاواٹ آر ای صلاحیت کا پورٹ فولیو ہے۔ این ٹی پی سی گروپ کے پاس سال 60 تک 2032 گیگاواٹ کی آر ای صلاحیت کا منصوبہ ہے اور فی الحال اس کے پاس 3.2 گیگاواٹ کی نصب شدہ آر ای صلاحیت ہے۔
این ٹی پی سی نے ہائیڈروجن ٹکنالوجی میں متعدد اقدامات کیے ہیں اور پہلے ہی گجرات میں پائپڈ نیچرل گیس پروجیکٹ کے ساتھ ہائیڈروجن ملانے کا کام شروع کیا ہے اور فی الحال ہائیڈروجن پر مبنی نقل و حرکت پروجیکٹ  اور مدھیہ پردیش میں گرین میتھانول پروجیکٹ پر عمل درآمد کر رہا ہے۔
نوجوانوں کے امور اور کھیل کود کی وزارت
کرن رجیجو کا وائی 20 عالمی سربراہ اجلاس سے خطاب، کہا۔ نوجوانوں کو کووڈ چیلنج سے لڑنے کے لئے ترغیب دینا وقت کی ضرورت
نئی دہلی17،اکتوبر2020
نوجوانوں کے امور اور کھیلوں کے مرکزی وزیر جناب کرن رجیجو نے 15 اکتوبر 2020 کو وائی 20 عالمی سربراہ اجلاس میں بھارت کی نمائندگی کی۔ اجلاس کا مقصد دنیا بھر میں نوجوانوں کو بااختیار بنانے کے لئے ملکوں کے درمیان خیالات اور بات چیت کا تبادلہ کرنا ہے۔
جناب رجیجو نوجوانوں کے لئے کووڈ کے بعد کے مواقع پر تبادلہ خیال کے لئے ایک پینل میں شامل تھے جس میں ان کے ساتھ سینیٹر میٹیو رینجی، سابق وزیر اعظم، اٹلی، ڈاکٹر فلیویو سنسکلچی، سربراہ ڈیپارٹمنٹ آف یوتھ پالیسیز اینڈ یونیورسل سیوک سروس، پریسیڈنسی آف دی کونسل آف منسٹرز ، ایچ۔ ای الون تان، وزیر مملکت، وزارت برائے کمیونٹی، ثقافت اور نوجوانوں اور وزارت برائے تجارت و صنعت  تھے۔ اس سال کے وائی 20 سربراہ اجلاس کی میزبانی سعودی عرب نے کی تھی۔
سربراہ اجلاس سے خطاب کرتے ہوئے جناب رجیجو نے دنیا بھر میں کووڈ۔ 19 وبائی مرض سے درپیش چیلنجوں کا مقابلہ کرنے کے لئے نوجوانوں کو ترغیب دینے کی ضرورت پر زور دیا۔ ہندوستان کے تجربے کو ساجھا کرتے ہوئے جناب رجیجو نے کہا ، "ایک بڑی نوجوان آبادی والے ملک کی حیثیت سے ہندوستان نے کووڈ وبائی مرض کے دوران اپنے نوجوانوں کو فعال طور پر مصروف رکھا ہے ، نوجوانوں کے امور کی وزارت کے 6.5 ملین سے زیادہ نوجوان رضاکاروں کے ساتھ عوام میں آگاہی پیدا کرنے کے لئے کام کررہے ہیں۔ کووڈ نے ہمارے سامنے زبردست چیلنجز کھڑے کئے ہیں اور یہ ہمارے وزیر اعظم جناب نریندر مودی کا ویژن ہے کہ نوجوانوں کو رضاکارانہ کام میں مصروف ہونا چاہئے اور اگلے چند مہینوں میں ہندوستان میں تقریبا 10 ملین رضاکار ہوں گے جو کووڈ کے بعد کے چیلنجوں سے نمٹنے کے لئے مزید کام کریں گے''۔
جناب رجیجو نے کووڈ کے بعد کی دنیا میں خود انحصار ہونے کی ضرورت پر بھی زور دیا ایک ایسی پالیسی جو وزیر اعظم کی رہنمائی میں ہندوستان میں اپنائی گئی ہے۔ انہوں نے کہا کہ پچھلے کچھ مہینوں میں دنیا کو بہت سی مشکلات کا سامنا کرنا پڑا ہے اور نقصان کی حد بہت زیادہ رہی ہے۔ تاہم ، اب وقت آگیا ہے کہ ہم آگے کی طرف دیکھیں اور اپنے آپ میں نئی توانائی لائیں۔ مثبت ذہنیت رکھنا ضروری ہے۔ ہندوستان میں بڑے پیمانے پر معاشی پیکیجوں کا اعلان کیا گیا ہے تاکہ نوجوان خود انحصار یا آتم نربھر بن سکیں اور معاشی ضروریات کو پورا کر سکیں۔ اس وقت جسمانی طور پر اور ذہنی طور پر فٹ ہونا بھی بہت ضروری ہے۔ فٹ انڈیا موومنٹ کی تشہیر ملک بھر میں کی جا رہی ہے اور اب وہ عوامی تحریک بن چکی ہے۔ فٹ انڈیا موومنٹ نے ہمارے شہریوں کو ذہنی طور پر مصروف رکھنے اور جسمانی طور پر تندرست رکھنے کے لئے ایک عظیم ذریعہ کے طور پر کام کیا ہے۔ جناب رجیجو نے کہا کہ ایک طرف جسمانی اور ذہنی صحت کو مضبوط بنانے اور دوسری طرف مالی تحفظ سے متعلق دو جہتی اپروچ ان مشکل اوقات میں نوجوانوں کے بااختیار ہونے کو یقینی بناسکتی ہے۔
...............................................................
م ن، ن ا، م ف
U-6483
(Visitor Counter : 80
مواصلات اور اطلاعاتی ٹیکنالوجی کی وزارت
بھارت نیٹ پروجیکٹ کی عمل آوری کے لئے بی بی این ایل کی کلیدی حیثیت
نئیدہلی15اکتوبر ۔ایسٹ قدوائی نگر نئی دلی میں واقع بھارت برا ڈ بینڈ نیٹ ورک لمٹیڈ  کے نئے کارپوریٹ دفتر کا افتتاح وزیر مملکت برائے مواصلات  وزیر مملکت برائے ریلوے جناب منوج سنہا نے کیا ۔ افتتاح کے فوراََ بعد پریس اورمیڈیا کے نمائندوں سے خطاب کرتے ہوئے وزیر موصوف نے کہا کہ بھارت نیٹ پروجیکٹ کی کامیابی کے لئے بھارت براڈ بینڈ نیٹ ورک لمٹیڈ نے کلیدی کردار ادا کیا ہے۔ جس میں ملک کی تمام 25 ہزار گرام پنچایتوں کو ڈجیٹل رابطہ کاری سے جوڑا گیا ہے ۔ حکومت ہند کے اس اہم پروجیکٹ کا مقصد ملک کے تمام علاقوں کے لوگوں کو بغیر کسی قسم کے امتیاز اورتفریق کے ای – انتظامیہ ،ای –صحت ، ای - بینکنگ اور دیگر ای – خدمات فراہم کرانا ہے ۔ انہوں نے کہا کہ ہم نے اس پروجیکٹ کا تقریباََ 50 فیصد حصہ مکمل کرلیا ہے اور باقیماندہ حصہ کی تکمیل کا نشانہ مارچ 2019 تک معین کیا گیا ہے ۔
بی بی این ایل کا نیا کارپوریٹ دفتر شہری ترقیات کی وزارت سے نیشنل بلڈنگس کنسٹرکشن کارپوریشن  لمٹیڈ کے ذریعہ 30سالہ پٹے پر لیا گیا ہے ۔ اس دفتر کا کل رقبہ 36,597 مربع فیٹ ہے ،جس میں تعلیمی اداروں کے طلبا کے بیٹھنے کی جگہ بھی شامل ہے ، جہاں سے یہ طلبا بھارت نیٹ کے کام کی جھلکیاں دیکھ سکیں گے ۔ اس موقع پر موجود محکمہ مواصلات کی سکریٹری محترمہ ارونا سندراراجن نے کہا کہ بی بی این ایل کے کاموں کو اس دفتر میں بروقت ایسے موقع پر مستحکم بنایا گیا ہے جبکہ اس تنظیم کی توجہ عمل آوری سے تصرف اور بھارت نیٹ کی ڈھانچہ جاتی سہولیات کی دیکھ بھال سمیت متعدد کلیدی شعبوں کی عمل آوری پر بھی توجہ مرکوز کی گئی ہے ۔
کچھ بھارت نیٹ کے بارے میں
- فیز ون بھارت نیٹ کے پہلے مرحلے کے تحت ایک لاکھ جی پی ایس کی تکمیل کا نشانہ معین کیا گیا تھا ، جو دسمبر 2017 میں حاصل کیا جاچکا ہے۔
- فیزدو ، بھار ت نیٹ کے فیز II میں باقیماندہ ایک لاکھ 50 ہزار جی پی ایس کی رابطہ کاری کی منصوبہ بند ی کی گئی ہے ۔یہ عمل 31 مارچ 2019 تک مکمل کرلیا جائے گا۔فیز دو پر ریاستی سربراہی والے ماڈل ،سی پی ایس یو ماڈل اور پرائیویٹ سیکٹر والے ماڈل جیسے تین ماڈلز کے ذریعہ کیا جارہا ہے۔
- مزید برآں گیپ نڈنگ کے ذریعہ تمام دو لاکھ 50 ہزار جی پی ایس کی رابطہ کاری کے آخری مرحلے کی ضابطہ کاریاں بھی کی گئی ہیں ۔ ان جی پی ایس کو اوسطاََ پانچ وائی فائی ایکسس پوائنٹ حاصل ہوں گے ۔
- بھارت نیٹ لمٹیڈ کا استعمال بی ایس این ایل ،سی ایس سی ، ایس پی وی ، ٹی ایس پی اورآئی ایس پی وغیرہ اداروں کے ذریعہ گرام پنچایتوں میں خدمات کی فراہمی کے لئے کیا جارہا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-5336
(Visitor Counter : 65
وزارت دفاع
آئی این ایس ایراوت کے ذریعہ مشن ساگر-II کے تحت دجیبوتی کو خوراک کی امداد سونپی گئی
نئی دہلی ، 12؍نومبر:جاری انسانی ہمدردی کے مشن ‘ساگر-II’کے تسلسلے کے تحت بھارتی بحریہ کا جہازایراوت 10نومبر، 2020کو دجیبوتی کے دجیبوتی بندرگاہ پرپہنچا۔ حکومت ہند قدرتی آفات اورکووڈ 19وباپرقابوپانے کے لئے دوست غیرممالک کو امداد فراہم کررہی ہے ، اور اس مقصد کے لئے آئی این ایس ایراوت دجیبوتی کے لوگوں کے لئے خوراک امداد لے کرجارہی ہے ۔
11نومبر ،2020کو دجیبوتی بندرگاہ پر خوراک کی امداد سونپنے سے متعلق ایک تقریب منعقد ہوئی جس میں دجیبوتی کے سماجی امور اوریکجہتی کی وزارت کے سکریٹری جنرل جناب افراعلی احمدنے دجیبوتی نے بھارت کے سفیرجناب اشوک کمار کے ہاتھوں خوراک امداد قبول کی ۔ تقریب میں کمانڈنگ آفیسر آئی این ایس ایراوت ، کمانڈرپرسننا کمار نے بھی شرکت کی ۔
مشن ساگر-2وزیراعظم کے ویژن ساگر  سے منسلک ہے ۔ مشن اس بات کو اجاگرکرتاہے کہ ہندوستان اپنے پڑوسی ملکوں کے ساتھ تعلقات کو کتنی اہمیت دیتاہے ۔ بھارتی بحریہ ، دفاع اورخارجی امورکی وزارتوں اور حکومت ہند کی دیگرایجنسیوں کے ساتھ قریبی تال میل کے ساتھ اس مشن کو آگے بڑھارہی ہے ۔
شمال مشرقی ریاستوں کی ترقی کی وزارت
شمال مشرقی خطے کی ترقی کے وزیر مملکت ڈاکٹر جتیندرسنگھ نے دہلی میں قائم کئے جانے والے نارتھ ایسٹ کنونشن سینٹر کی جگہ کا معائنہ کیا
مرکز ،دہلی میں شمال مشرقی علاقے کے لئے ایک ثقافتی اور اطلاعاتی مرکز کے طور پر کام کرے گا
ڈاکٹر جتیندر سنگھ نے اہلکاروں سے کہا کہ وہ تعمیر کے عمل میں تیزی پیداکریں
نئی دہلی 14 نومبر۔شمال مشرقی خطے کی ترقی کے مرکزی وزیر مملکت  وزیر اعظم کے دفتر میں وزیر مملکت ،عملے ،عوامی شکایات اور پنشن ، ایٹمی توانائی اور خلا کے مرکزی وزیر مملکت ڈاکٹر جتیندر سنگھ نے نارتھ ایسٹ کنوینشن سینٹر کی اس جگہ کا معائنہ کیا اور پیش رفت کا جائزہ لیا ، جہاں دہلی میں یہ مرکز قائم کیا جارہا ہے ۔ شمال مشرقی خطے کی ترقی کی وزارت کے ایڈیشنل سکریٹری جناب اندیور پانڈے اور دیگر اہلکار بھی اس موقع پر موجود تھے۔
دہلی ڈیولپمنٹ اتھارٹی  نے اس پروجیکٹ کے لئے نئی دہلی کے دوارکا سیکٹر 13 میں زمین مخصوص کی ہے ، جہاں نارتھ ایسٹرن کنوینشن سینٹر تعمیر کیا جائے گا۔ اس جگہ کا رقبہ 5359 مربع میٹر  ہے ۔ یہ سینٹر دہلی میں شمال مشرقی خطے کے کلچر اور کنوینشن / اطلاعاتی مرکز کے طور پر کام کرے گا۔ اس کی تعمیر بین الاقوامی معیارات کے مطابق کی جائے گی۔ اس میں ایک لائبریری / ریڈنگ روم ہوگا ،جس میں شمال مشرقی خطے کے بارے میں کتابیں ہوں گی ۔ اس کےعلاوہ اس سینٹر میں ایک آرٹ گیلری بھی ہوگی ،جس میں شمال مشرق کی خصوصیات کو اجاگر کیا جائے گا۔
ڈاکٹر جتیندر سنگھ نے اپنے دورے کے موقع پر متعلقہ افسران کو ہدایت دی کہ وہ تعمیر کے کام میں تیزی پیدا کریں ۔ انہوں نے کہا کہ پروجیکٹ کے لے آؤٹ اور ڈیزائن کی منظوری دے دی گئی ہے اور تعمیر کا کام بھی جلد ہی شروع ہوجائے گا۔ کنوینشن سینٹر میں ایک آڈیٹوریم ، اسٹیٹ ہینڈ لوم ڈسپلے ،فوڈ کورٹ ، نمائش کی جگہ ، بینکٹ ہال ،سمینار ہال ، میوزیم اور لائبریری ہوں گے ۔ وزیر موصوف نے کہا کہ شمال مشرقی خطہ اور اس کی ترقی وزیر اعظم جناب نریندر مودی کے زیر قیادت حکومت کی ترجیح ہے ۔ انہوں نے یہ بھی کہا کہ شمال مشرقی خطے کی ثقافت کو فروغ دینے کے لئے متعدد اقدامات کئے گئے ہیں اور یہ سینٹر علاقے کی قیمتی ثقافت کو اجاگر کرنے میں مددگار ثابت ہوگا۔
۰۰۰۰۰۰۰۰۰۰۰۰۰۰۰۰۰۰۰۰۰
U-5088
(Visitor Counter : 57
وزارت آیوش
آیوش وزارت اور الیکٹرونکس اور اطلاعاتی ٹیکنالوجی کی وزارت کے درمیان مفاہمت نامے پر دستخط
آیوش کی وزارت اور الیکٹرونکس اور اطلاعاتی ٹیکنالوجی کی وزارت کے درمیان آج ایک مفاہمت نامے پر دستخط کئے گئے جو آیوش گرڈ پروجیکٹ کے تحت آیوش سیکٹر کو ڈیجیٹل بنانے کے لئے ہے۔ مفاہمت نامے کی میعاد تین برس ہے۔یہ مفاہمت نامہ سابقہ مفاہمت نامے کا تسلسل ہے جس پر 2019 میں دستخط ہوئے تھے۔ آیوش سکریٹری جناب ویدیا راجیش کوٹیچااور سکریٹری ایم ای آئی ٹی وائی جناب الکیش کمار شرما نے دونوں وزارتوں کی جانب سے اس مفاہمت نامے پر دستخط کئے۔ یہ فیصلہ کیا گیا کہ وزارت اشتراک سے کام کرے گی اور ایم ای آئی ٹی وائی اپنے تحت کام کرنے والی تنظیموں کے ہمراہ آیوش گرڈ پروجیکٹ کو تمام مطولبہ تعاون دیں گی اور ابھرتی ہوئی ٹیکنالوجیز کو بروئے کار لایا جائے گا۔
آیوش کی وزارت نے ڈیجیٹل انڈیا پروگرام کے تحت آیوش گرڈ پروجیکٹ وضع کیا تھا جو خدمات کی فراہمی اور خدمات کے معیارات کو بڑھانے کے لئے اطلاعات اور ٹیکنالوجی کو بروئے کار لانے کے لئے ہے۔ آیوش گرڈ پلیٹ فارم آئی ٹی کا وہ اہم وسیلہ بنے گا جس کے ذریعہ طبی نگہداشت کے آیوش سسٹم کی تمام خدمات اور فریقوں کو مربوط کیا جاسکے گا۔
اس سے قبل جس مفاہمت نامے پر دستخط ہوئے تھے اس کے مطابق ایم ای آئی ٹی وائی کے تحت کام کرنے والی تنظیموں مثلا این ای جی ڈی نے آیوش سنجیونی ایپلی کیشن، مانیٹرنگ ڈش بورڈ ، آیوش کی تعلیم سے متعلق موڈیول، وزارت کی ویب سائٹ، آیوسوفٹ اور آیوش ڈاکٹروں کو ٹریننگ دینے کے لئے سی – ڈی اے سی کے فروغ میں مدد کی تھی۔
ایک اعلیٰ سطحی مشاورتی کمیٹی  تشکیل دی گئی تھی جو آیوش گرڈ پروجیکٹ سے متعلق جانکاری فراہم کرنے کے لئے تھی۔ اس کمیٹی کے صدر آیوش کے سکریٹری تھے اور ساتھی صدر ایم ای آئی ٹی وائی کے صدر تھے۔ اس کے تحت پروجیکٹ کے لئے تحقیق وترقی اور ڈیزائن سے متعلق اہم تکنیکی امور میں تعاون دیا گیا۔ جناب جے ستیہ نارائن  کی سربراہی میں ایک ورکنگ گروپ تشکیل دیا گیا تھا جس میں نیتی آیوگ این ایچ اے، ایم ای آئی ٹی وائی وغیرہ کے ماہرین بھی شامل تھے۔ یہ لوگ آیوش گرڈ پروجیکٹ کے لئے درست تعمیرات، کلیدی بلنڈنگ بلاکوں کی نشاندہی ، عمارت کی ضروریات کو سمجھنے، پبلک پرائیویٹ اکو سسٹم اور مختلف تکنیکی پہلوؤں پر صلاح ومشورے دیتے تھے۔ اس سے وزارت کو پروجیکٹ کے تکنیکی پہلو کو وضع کرنے میں مدد ملی۔
آج جس مفاہمت نامے پر دستخط کئے گئے ہیں اس سے آیوش وزارت کے آیوش گرڈ پروجیکٹ کو ایم ای آئی ٹی وائی کی جانب سے تکنیکی مدد ملے گی۔
نوجوانوں کے امور اور کھیل کود کی وزارت
مشن اولمپیاک سیل نے اولمپک میڈلسٹ میرابائی چانو اور سی ڈبلیو جی میڈلسٹ بندیارانی دیوی کی امریکہ کے سینٹ لوئس میں تربیت کی تجویز کو منظوری دی
یوتھ افیئرز اینڈ اسپورٹس کی وزارت  مشن اولمپک سیل  نے حالیہ اجلاس میں ٹارگیٹ اولمپک پوڈیم اسکیم  ایتھلیٹس میرابائی چانو اور بندیارانی دیوی کی امریکہ کے سینٹ لوئس میں تربیت کی تجویز کے لیے غیر ملکی تربیتی کیمپ کو منظوری دے دی ہے۔
اولمپک اور کامن ویلتھ گیمز کے تمغے جیتنے والے کھلاڑی سینٹ لوئس اسکوٹ یونیورسٹی میں ڈاکٹر ایرون ہارشگ کی زیر نگرانی تربیت حاصل کریں گے اور آئندہ ایشین گیمز سے قبل اپنی بحالی اور طاقت کی تربیت کے عمل پر کام کریں گے۔
65 روزہ غیر ملکی تربیتی کیمپ کے دوران دونوں کے ساتھ بھارتی چیف کوچ وجے شرما اور فزیوتھراپسٹ تسنیم زید بھی ہوں گے۔
حکومت ان کے ہوائی سفر کے اخراجات، بورڈنگ اور قیام کے اخراجات، میڈیکل انشورنس، مقامی نقل و حمل کے اخراجات، جم کے اخراجات اور ڈاکٹر کی صلاح کاری کے اخراجات سمیت دیگر اخراجات کو پورا کرے گی۔
سٹرک ٹرانسپورٹ اور شاہراہوں کی وزارت
بنیادی ڈھانچے کی ترقی کے دوران سبز نقطہ نظر اپنانے کی ضرورت ہے:گڈکری
روڈ ٹرانسپورٹ اور شاہراہ اور بہت چھوٹی ، چھوٹی اور درمیانی صنعتوں کے مرکزی وزیر جناب نتن گڈکری نے زور دے کر کہا ہے کہ ملک کو ترقی کی ضرورت ہے، لیکن اس کے ساتھ ہی ایکو لوجی اور ماحولیات کو بھی برقرار رکھنے کی ضرورت ہے۔’’فوکس آن گرین انفراسٹرکچر‘‘موضوع پر آج ورچوئل قومی سڑک اور شاہراہوں کے اجلاس سے خطاب کرتے ہوئے وزیر موصوف نے سبز شاہراہوں کی کلیدی خصوصیات پر بات کی اور کہا کہ یہ شاہراہیں گرین ہاؤس گیس کے اخراج ، کاربن فُٹ پرنٹ کو کم کرنے اور غیر قابل تجدید توانائی کے ذرائع کے استعمال کے مقصد کو حاصل کرنے کے لئے کام کررہی ہے۔
سڑک ٹرانسپورٹ اور شاہراہوں کی وزارت کی قابل ذکر پہل، جو کہ ماحولیات دوست ہیں، کا ذکر کرتے ہوئے وزیر موصوف نے کہا کہ پانی کی حفاظت کے لئے قدم اٹھائے گئے ہیں، جیسے کہ بارش کے پانی کی حفاظت اور قومی شاہراہوں کے کنارے مصنوعی زیر زمین واٹر ریچارج سسٹم۔ اس کے علاوہ تمام ٹول پلازہ کےلئے سولرپاور کے استعمال کو لازمی بنایا گیا ہے۔وزارت نے سڑک اور پل کی تعمیر کے کام میں 10 فیصد پلاسٹک یا ربڑ کے استعمال کا فیصلہ کیا ہے، جو کہ ماحولیاتی نقطہ نظر سے انتہائی ضروری ہے۔وزیر موصوف نے کہا کہ وزارت سڑک کی تعمیر میں رسّی اور جوٹ کے کارپیٹ کے استعمال کا منصوبہ بھی بنارہی ہے۔
جناب گڈکری نے کہا کہ این ایچ اے آئی میں گرین ہائی وے مشن کی تشکیل کی گئی ہے، جس کے تحت شاہراہوں کے کنارے شجر کاری کی جارہی ہے۔وزیر موصوف نے کہا کہ موجودہ درختوں کو بچانے کےلئے انہیں منتقل کرنے کی ٹیکنالوجی کو اپنانے کی ضرورت ہے۔انہوں نے کہا کہ درختوں کی منتقلی کے لئے وزارت نے 1000ٹھیکہ داروں کو کام پر رکھنے کا منصوبہ بنایا ہے، تاکہ ایک بھی درخت کو کاٹنے کی ضرورت نہ پیش آئے۔ انہوں نے کہا کہ وزارت نے تمام نفاذی ایجنسیوں کو ہدایت جاری کی ہے کہ وہ پلاننگ کی سطح پر جنگلی جانوروں کی تمام پناہ گاہوں ، قومی پارکو ں سے پرہیز کریں اور جہاں تک ممکن ہو سڑک کےلئے دوسرا راستہ اختیار کریں۔
جناب گڈکری نے کہا کہ حکومت 22گرین فیلڈ کوریڈور بنارہی ہے، جس میں 5 ایکسپریس ہائی ویز اور 17 ایکسس کنٹرول ہائی ویز شامل ہیں۔ انہوں نے کہا کہ جہاں تک روڈ کنکٹی وٹی کی بات ہے، گولڈن کواڈری لیٹرل پروجیکٹ ، این ایچ ڈی پی پروگرام، بھارت مالا، پی ایم جی ایس وائی، سیتو بھارتم اور ساگر مالا پروجیکٹ کے تحت ضروری کام کئے جارہے ہیں۔ انہوں نے خاص طورسے دہلی –میرٹھ ایکسپریس وے کا ذکر کیا، جو اگلے دو مہینوں میں دونوں شہروں کے درمیان کی دوری موجودہ چار گھنٹے سے گھٹا کر صرف 45 منٹ کردے گا۔وزیر موصوف نے کہا کہ دہلی اور دہرادون کے درمیان کی دوری بھی گھٹاکر دو گھنٹے کی جائے گی، جو کہ اس وقت 7-6گھنٹے ہے۔انہوں نے چار دھام یوجنا کی تکمیل کی بھی بات کی، جس میں ہر موسم میں بدری ناتھ، کیدارناتھ، گنگوتری اور یمنوتری تک جانے والی سڑک شامل ہے، جس سے اتراکھنڈ میں سیاحت میں بھی اضافہ ہوگا۔
وزیر موصوف نے کہا کہ وزارت سڑک اور پل کی تعمیر میں سیمنٹ اور اسٹیل کے استعمال کو کم کرنے کے طریقوں پر غور کررہی ہے اور نئی ٹیکنالوجی اختیار کی جارہی ہے،جس میں اسٹیل اور سیمنٹ کا کم استعمال ہوگا۔
وزیر موصوف نے کہا کہ ماحولیاتی مسائل سے نمٹنے کےلئے ’فضلہ سے دولت‘اور’فضلہ سے توانائی‘ایک اہم اور دیر پا حل ہے۔انہوں نے کہا کہ حکومت بجلی پر مبنی پبلک ٹرانسپورٹیشن سسٹم کو ترجیح دینے کےلئے کام کررہی ہے۔وزیر موصوف نے کہا کہ اپریل 2020ء سے آج تک روزانہ 34 کلو میٹر کی شرح سے 12,205کلومیٹر قومی شاہراہ کی تعمیر ہوئی ہے۔
آپ ان کی پوری تقریر اس لنک پر دیکھ سکتے ہیں: https://www.youtube.com/watch?v=URtXYlt-CvQ
اسٹیل کی وزارت
اسٹیل کی پیداوار کو کاربن سے مبرا کرنا
اسٹیل اور دیہی ترقی کے مرکزی وزیر مملکت جناب فگن سنگھ کلستے نے آج راجیہ سبھا میں ایک سوال کے تحریری جواب میں بتایا کہ ماحولیات، جنگلات اور موسمیاتی تبدیلی کی وزارت  کے ذریعہ رپورٹ کردہ سال 2016 کے لئے اقوام متحدہ کے فریم ورک کنونشن آن کلائمیٹ چینج  کو ہندوستان کی تازہ ترین دو سالہ اپ ڈیٹ رپورٹس  میں لوہے اور اسٹیل کے شعبے سے اخراج ، 135.420 ملین ٹن سی او 2 تھی۔ 2030 میں لوہے اور اسٹیل کے شعبے سے اخراج کا انحصار اس وقت اسٹیل کی اصل پیداوار پر ہوگا۔
وزارت اسٹیل 2070 تک نیٹ صفر کے ہدف کے لیے پرعزم ہے۔ اس کی طرف، مختصر مدت  میں، توانائی اور وسائل کی کارکردگی، قابل تجدید توانائی وغیرہ کے فروغ کے ذریعے اسٹیل کی صنعت میں کاربن کے اخراج میں کمی پر توجہ دی گئی ہے۔ درمیانی مدت  کے لیے، گرین ہائیڈروجن اور کاربن کیپچر، استعمال اور ذخیرہ کرنے پر توجہ مرکوز ہے ۔ طویل مدتی  کے لیے، خلل ڈالنے والی متبادل تکنیکی اختراعات خالص صفر تک منتقلی کو حاصل کرنے میں مدد کر سکتی ہیں۔ اس مقصد کے لیے وزارت اسٹیل مختلف اسٹیک ہولڈرز کے ساتھ مسلسل رابطے میں ہے۔ مالی سال 2022 میں منعقد ہونے والی پارلیمانی مشاورتی کمیٹی کے دو اجلاس اسٹیل سیکٹر میں کاربن سے مبرا کرنے اور وسائل کی کارکردگی کو بہتر بنانے کے لیے وقف تھے۔
اسٹیل کی صنعت میں کاربن سے مبر کرنے کو فروغ دینے کے لیے اٹھائے گئے دیگر اقدامات میں شامل ہیں:
اسٹیل سکریپ ری سائیکلنگ پالیسی، 2019 اسٹیل بنانے میں کوئلے کے استعمال کو کم کرنے کے لیے مقامی طور پر تیار کردہ اسکریپ کی دستیابی کو بڑھاتی ہے۔
نئی اور قابل تجدید توانائی کی وزارت  نے گرین ہائیڈروجن کی پیداوار اور استعمال کے لیے نیشنل گرین ہائیڈروجن مشن کا اعلان کیا ہے۔ اسٹیل سیکٹر کو بھی مشن میں اسٹیک ہولڈر بنایا گیا ہے۔
موٹر وہیکلز  رولز ستمبر 2021، اسٹیل سیکٹر میں اسکریپ کی دستیابی میں اضافہ کرے گا۔
جنوری 2010 میں ایم این آر ای کے ذریعہ شروع کیا گیا قومی شمسی مشن ،شمسی توانائی کے استعمال کو فروغ دیتا ہے اور اسٹیل انڈسٹری کے اخراج کو کم کرنے میں بھی مدد کرتا ہے۔
پرفارم کریں، حاصل کریں اور تجارت  اسکیم، نیشنل مشن برائے توانائی کی بڑھی ہوئی اثر انگیزی کے تحت، توانائی کی کھپت کو کم کرنے کے لیے اسٹیل کی صنعت کو ترغیب دیتی ہے۔
اسٹیل سیکٹر نے تجدید اور توسیعی منصوبوں میں عالمی سطح پر دستیاب بہترین دستیاب ٹیکنالوجیز  کو اختیار کیا ہے۔
جاپان کی نیو انرجی اینڈ انڈسٹریل ٹیکنالوجی ڈیولپمنٹ آرگنائزیشن  توانائی کی کارکردگی میں بہتری کے ماڈل پراجیکٹس کو اسٹیل پلانٹس میں لاگو کیا گیا ہے۔
موسمیاتی تبدیلی کی وجہ سے اسٹیل کے شعبے پر پڑنے والے مالی اثرات 2070 تک نیٹ زیرو ہدف کو حاصل کرنے کے لیے، کیے گئے حقیقی اقدامات پر منحصر ہوں گے۔
۔۔۔۔۔۔۔۔۔۔۔۔۔۔۔۔۔۔

U-14069
(Visitor Counter : 69
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئے ٹیکہ کاری کی مجموعی تعداد 182.55 کروڑ سے تجاوز کرگئی
12 سے 14 سال کی عمر کے گروپ کے لئے 90 لاکھ سے زائد ویکسین ڈوز لگائی گئیں
بھارت میں زیر علاج مریضوں کی تعدادآج گھٹ کر 21,530 ہوگئی ہے جو ہندوستان کے زیرعلاج مریضوں کی کل تعداد کا 0.05 فیصد ہے
گذشتہ 24 گھنٹوں میں 1,685 نئے معاملات سامنے آئے
شفایابی کی شرح فی الحال 98.75 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 0.33 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 182.55 کروڑ  سے تجاوز کرگئی ہے۔یہ سنگ میل 2,16,22,613 سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ پچھلے 24 گھنٹے میں 90 لاکھ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10403330
|
|
دوسری خوراک
|
|
9994485
|
|
احتیاطی خوراک
|
|
4398383
|
|
صف اول کے کارکنان
|
|
پہلی خوراک
|
|
18412557
|
|
دوسری خوراک
|
|
17496759
|
|
احتیاطی خوراک
|
|
6745780
|
|
12 سے 14 سال کی عمر کا گروپ
|
|
پہلی خوراک
|
|
9006782
|
|
15 سے 18 برس کی عمر کے گروپ کے افراد
|
|
پہلی خوراک
|
|
56607372
|
|
دوسری خوراک
|
|
36629914
|
|
18سے44برس کی عمرکےگروپ کےافراد
|
|
پہلی خوراک
|
|
554099674
|
|
دوسری خوراک
|
|
462064493
|
|
45 سے 59 برس کی عمر کے گروپ کے افراد
|
|
پہلی خوراک
|
|
202659572
|
|
دوسری خوراک
|
|
184401346
|
|
60 سال سے زیادہ عمر کے افراد
|
|
پہلی خوراک
|
|
126675891
|
|
دوسری خوراک
|
|
114860363
|
|
احتیاطی خوراک
|
|
11118425
|
|
احتیاطی خوراک
|
|
2,22,62,588
|
|
کل تعداد
|
|
1,82,55,75,126
کے رجحانات کے بعد ہندوستان میں زیرعلاج مریضوں کی تعداد مزید کم ہو کر آج 21,530 ہوگئی جو ملک کے مجموعی پازیٹو معاملات کا 0.05 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.75 فیصد ہے۔گزشتہ 24 گھنٹوں کے دوران 2,499 مریض شفایاب ہوچکے ہیں ۔اور اس طرح شفایاب ہونے و الے مریضوں کی مجموعی تعداد اس وقت 4,24,78,087 ہے۔
گزشتہ 24 گھنٹوں کے دوران 1,685 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 6,91,425 ٹیسٹ انجام دیئے گئے۔ ہندوستان میں اس وقت تک مجموعی طور پر 78.56 کروڑ سے زیادہ  ٹیسٹ کئے جاچکے ہیں ۔
زیر علاج مریضوں کی یومیہ اور ہفتہ وار شرح میں بھی مسلسل گراوٹ دیکھی جارہی ہے۔ملک میں مثبت معاملات کی ہفتہ وار شرح اس وقت 0.33 فیصد ہے۔جبکہ مثبت معاملات کی یومیہ شرح اس وقت 0.24 فیصد درج کی گئی ہے۔